Lav et referat af nedenstående tekst:

Tekst:
- Det er helt sindssygt, og jeg sidder og tænker på, hvordan vi får takket Gol Kommune. Sådan lyder det fra viceforstanderen på Skyum Idrætsefterskole, Poul Hegaard Hansen, efter at han sammen med omkring 200 efterskoleelever og lærere var involveret i et uheld natten til fredag. Uheldet skete ved 1-tiden. Poul Hegaard Hansen sad og hørte podcast i den bagerste af de fire busser, der transporterede eleverne og lærerne hjem fra en skiferie i Hemsedal, da vejen pludselig var blokeret af to lastbiler, der var kollideret. Forreste bus samt en minibus formåede at undvige, mens tredje bus i rækken ramte spejlet på minibussen. - Så kom dobbeltdækkeren til sidst, som jeg sad i. Den var umulig at stoppe, for der var spejlglat. Vi bankede direkte ind i minibussen, og det skabte et harmonikasammenstød med alle fire busser, siger Poul Hegaard Hansen. Sovende elever vækket med et brag Sammenstødet betød ødelagte ruder og chokerede elever. Mange af de unge mennesker var netop faldet i søvn, da uheldet skete, og de blev vækket med et brag. - Alle er uskadte, men flere blev forskrækket – især dem, der sad på bagsædet, hvor vinduet sprang. De er noget chokerede, siger Poul Hegaard Hansen. Politi og brandfolk ankom hurtigt til stedet, men det viste sig at være svært at få fat i nye busser til eleverne. Samtidig betød den smadrede bagrude i den ene bus kombineret med en temperatur på minus seks grader, at der blev for koldt, og eleverne fra bussen blev fordelt i de andre busser, mens de ventede på en løsning. Lokale kom med rundstykker og slik Politiet fik kontakt til rådmanden Hege Mørk i Gol Kommune. Hun tryllede og fik sørget for transport med et busselskab til et hotel i Gol, hvor elever og lærere blev indlogeret. Om morgenen kom den lokale bager med rundstykker, wienerbrød og dougnuts til alle, ligesom den lokale købmandsforretning sponserede slik til elever og lærere. De havde hørt om uheldet i nyhederne. - Alle har bare været så imødekommende, siger Poul Hegaard Hansen, der er rørt over hjælpen og altså nu overvejer, hvordan han og eleverne kan vise deres taknemmelighed. Eleverne fra Skyum Idrætsefterskole er fredag eftermiddag på vej mod færgen i Larvik. Hjemkomsten bliver et halvt døgn forsinket på grund af uheldet. - Nu skal eleverne hjem og holde forlænget weekend, siger viceforstanderen.

Referat:
Da fire busser med efterskoleelever var involveret i et uheld i Norge natten til fredag, stod lokale straks klar til at hjælpe.